Document ID: 32006R1977

KOMISIJAS REGULA (EK) Nr. 1977/2006
(2006. gada 21. decembris),
ar kuru saistībā ar Bulgārijas un Rumānijas pievienošanos Eiropas Savienībai izdara pielāgojumus Regulā (EK) Nr. 1201/2006, ar ko nosaka vērtēšanas koeficientus, ko izmanto, lai aprēķinātu cūku liemeņu tirgus cenu Kopienā 2006./2007. tirdzniecības gadam
EIROPAS KOPIENU KOMISIJA,
ņemot vērā Bulgārijas un Rumānijas Pievienošanās līgumu un jo īpaši tā 4. panta 3. punktu,
ņemot vērā Aktu par Bulgārijas un Rumānijas pievienošanās nosacījumiem un jo īpaši tā 56. pantu,
tā kā:
(1)
Kopienas tirgus cena cūku liemeņiem, kā paredzēts Regulas (EEK) Nr. 2759/75 4. panta 2. punktā, ir jānosaka, katrā dalībvalstī reģistrētās cenas vērtējot ar koeficientiem, kas izsaka cūku kopskaita relatīvo daudzumu katrā no dalībvalstīm.
(2)
Rēķinoties ar Bulgārijas un Rumānijas pievienošanos Eiropas Savienībai, minētie koeficienti ir jāpielāgo, tajos iekļaujot jauno dalībvalstu informāciju.
(3)
Tādēļ Komisijas Regula (EK) Nr. 1201/2006 (1) ir jāgroza.
(4)
Šajā regulā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1201/2006 pielikumu aizstāj ar šīs regulas pielikuma tekstu.
2. pants
Ja stājas spēkā Bulgārijas un Rumānijas Pievienošanās līgums, šī regula stājas spēkā minētā līguma spēkā stāšanās dienā.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 21 decembrī

Labels: 2
17
6
18
15